Banna sæbjúguveiðar á suðursvæði við Austurland Sæbjúguveiðar á suðursvæði út af Austurlandi hafa verið bannaðar í samræmi við ráðgjöf Hafró . mbl.is / Albert Kemp Sæbjúguveiðar hafa verið bannaðar á veiðisvæði út af Austurlandi , svokölluðu suðursvæði , og tók bannið gildi í gær samkvæmt reglugerð sett af Kristjáni Þór Júlíussyni , landbúnaðar - og sjávarútvegsráðherra , og hefur verið birt á vef atvinnuvegaráðuneytisins . Atvinnuvegaráðuneytið upplýsir að reglugerðin hafi verið sett í samræmi við ráðgjöf Hafrannsóknastofnunar frá því í mars . Þar segir að stífar veiðar hafa verið stundaðar á svæðinu og „ eru greinileg merki um fall í afla á sóknareiningu sem bendir til að veiðar hafi verið umfram afrakstursgetu stofnsins . “